open-index/open-wikipedia-markdown huggingface dataset:
The Sims 2: Nightlife

**The Sims 2 Nightlife** – antrasis papildymas kompiuteriniam žaidimui „The Sims 2“. Išleistas 2005 m. rugsėjo 13 d. JAV ir Kanadoje bei 2005 m. rugsėjo 16 d. Europos Sąjungoje, Australijoje ir Naujojoje Zelandijoje. Šiuo papildymu koncentruotasi į naują kaimynystės kvartalą žaidimo miesto centre, kuriame galimos įvairiausios pramogos, kaip antai boulingas, karaoke, šokiai, lankymasis restoranuose, pasimatymai. Papildymu žaidime buvo įtraukta naujų interakcijų, daiktų, iš viso per 125 naujų objektų, be įprastai įtraukiamų drabužių, šukuosenų rinkinių, atsirado galimybė vairuoti automobilius.

„Nightlife“ žaidimų vertinimo svetainių GameRankings ir Metacritic suvestinių duomenimis atitinkamai įvertintas 76 % teigiamų recenzijų.

## Išnašos
Tom Clancy's Ghost Recon

**Tom Clancy’s Ghost Recon** (gerai žinomas tiesiog kaip **Ghost Recon**) − taktinė pirmojo asmens šaudyklė; pirmoji „Ghost Recon“ žaidimų serijos dalis. Žaidimą sukūrė studija „Red Storm Entertainment“ („Ubisoft“ dukterinė bendrovė), o 2001 m. lapkričio 13 d. išleido „Ubisoft“. Priešingai nei kita taktinių šaudyklių serija, „Rainbow Six“, „Ghost Recon“ nėra paremta rašytojo knygomis. Žaidimas sulaukė didžiulio pasisekimo, jam buvo išleisti du papildymai – „Desert Siege“ ir „Island Thunder“. 

## Išnašos

## Nuorodos
* Ghost Recon portale Games.lt
* Ghost Recon portale MobyGames
Lobis

**Lobis** – žemėje užkastos ar kitaip paslėptos materialinės vertybės (kaip pinigai, juvelyriniai dirbiniai, brangakmeniai, brangieji metalai ir kt.), kurių savininkas nežinomas, negali būti rastas arba į vertybes prarado teises.

Lobiai žemėje gali išbūti nuo kelių tūkstančių iki keliolikos metų.
Asmenys lobių ieško tiek pavieniui, tiek ir burdamiesi į grupes. Veikia įvairūs internetiniai forumai , kuriuose pateikiama informacija apie aptiktus antikvarinius daiktus bei archeologinius radinius.

## Reglamentavimas Lietuvoje

Aptikus lobį valstybės (savivaldybės) žemėje, turi būti pranešta Mokesčių inspekcijai, kuri įvertina lobį ir surašo turto apskaitos ir perdavimo aktą. Po to lobio radėjas gauna 25 % lobio vertės atlyginimą. Į jį neturi teisės žmonės, kuriems tokių vertybių paieška yra jų tarnybinių pareigų vykdymas (pvz., archeologai).

Jeigu lobis turi istorinę, kultūrinę ar archeologinę vertę, lobis perduodamas Kultūros ministerijos nurodytam (nacionaliniam) muziejui ar kitai kultūros įstaigai. Jeigu lobis tokios vertės neturi, Valstybinė mokesčių inspekcija jį parduoda bendra tvarka (kaip ir kitą mokesčių inspekcijai perduotą turtą).

Svetimoje žemėje ar kitame svetimame daikte ieškoti lobio be savininko sutikimo draudžiama, o toks sutikimas turi būti duotas rašytine forma (CK 4.65). Dažniausiai tokio sutikimo lobių ieškotojai neturi, o vėliau to neįmanoma nustatyti, kvalifikuoti bei įrodyti, kad padarytas teisės pažeidimas. Teisės pažeidimus meno ir kultūros vertybių vagysčių srityse tiria Lietuvos kriminalinės policijos biuro (LKPB) specializuotas struktūrinis padalinys – Kultūros ir meno vertybių vagysčių tyrimų poskyris. Lietuvos kriminalinės policijos biuras apie pavogtas meno ar kultūros vertybes skelbia internetinėje duomenų bazėje „Pavogtos meno vertybės“. Šioje bazėje saugoma apie 716 įrašų apie pavogtas (dingusias) meno ar kultūros vertybes (2008 m.). LKPB šiais duomenimis keičiasi su Interpolu.

## Šaltiniai

## Nuorodos

* Pavogtų meno vertybių duomenų bazė
Jonas Kriaučiūnas

**Jonas Kriaučiūnas:**

* Jonas Kriaučiūnas (1864) – rašytojas, žurnalistas;
* Jonas Kriaučiūnas (1920) – agronomas.
Tom Clancy's Splinter Cell: Conviction

**Tom Clancy’s Splinter Cell: ConViction** − stealth-action žanro žaidimas, penktasis žaidimas iš „Splinter Cell“ serijos. 2010 m. balandžio 13 d. išleistas „Ubisoft“. Žaidimą sukūrė „Ubisoft Montreal“ studija („Splinter Cell“, „Splinter Cell: Chaos Theory“ ir 6 kartos grafikos „Splinter Cell: Double Agent“ kūrėjai). Skirtas Xbox 360 konsolei, Windows ir Mac OS X operacinėms sistemoms bei kelioms kitoms platformoms.

## Šaltiniai
Games.lt – Diskusijos apie žaidimą

## Nuorodos
* Splinter Cell Conviction
* Ubisoft
Tom Clancy's EndWar

***Tom Clancy's EndWar*** (anksčiau žinomas kaip ***Tom Clancy's Firehawk***) − 2008 m. kompiuterinis realaus laiko strateginis žaidimas, kuriame tampama generolu vienos iš 3 kovojančių grupių (Europos *European Enforcers*, JAV *Joint Strike Force* bei Rusijos *[[Specnaz]]*). 

Žaidimą *Tom Clancy's EndWar* sukūrė „Ubisoft Shanghai“, o išleido „Ubisoft“. Žaidimas pritaikytas Playstation 3, Xbox 360, Nintendo DS ir AK platformoms. Žaidime imituojamas Trečiasis pasaulinis karas, kovojančios pusės − Sajungininkai (JAV ir ES) ir Rusija.
Didieji Mogolai

**Didieji Mogolai** () – Mogolų imperijos valdovų dinastija, valdžiusi 1526−1858 m. Save vadino šachais arba padišachais.

## Istorija
Mongolų ir tiurkų kilmės dinastija. Pradininkas − Timūro ir Čingischano palikuonis Babūras, kilęs iš Ferganos Mogolistane (taip tuo metu vadinta Centrinė ir Vidurinė Azija). Iš to kilo ir Mogolų pavadinimas. XVII a. europiečiai dinastiją pavadino Didžiaisiais Mogolais.

Žymiausi valdovai: Babūras, sumušęs sultono Ibrahimo Lodi ir jo sąjungininkų kariuomenę ir tapęs Delio bei Agros valdovu, Humajunas, Akbaras, Džahangyras, Džahanšachas, Aurangzebas.

Formaliai Didieji Mogolai Indijos valdovais buvo iki 1858 m., britų pašalinti iš sosto už tai, kad rėmė 1857−1859 m. Indų sipajų sukilimą.

## Didieji Mogolai

## Šaltiniai
Kosminė stotis

**Kosminė stotis** – dirbtinis žmogaus sukurtas kosminis aparatas, galintis skraidinti įgulą ir skrieti aplink Žemę kaip dirbtinis palydovas. Kosminė stotis turi bent vieną erdvėlaivių švartavimosi mazgą tam, kad prie jos galėtų prisišvartuoti automatiniai bei pilotuojami erdvėlaiviai. Kosminėje stotyje yra atliekami įvairūs eksperimentai, kai kurie iš jų yra neįmanomi Žemės sąlygomis. Žymiausios kosminės stotys buvo TSRS/Rusijos „Mir“, „Saliut“, JAV 
„Skylab“ ir dabartinės Kinijos „Tiangong“ bei Tarptautinė kosminė stotis (pastarojoje priimami ir kosminiai turistai).
Dinastija

**Dinastija** ( „valdžia, viešpatavimas“) – tos pačios giminės monarchų, vienas iš kito paveldinčių sostą, seka. Kai kuriose šalyse, turinčiose senas monarchijos tradicijas, kurių dinastijos suskilusios į kelias šeimas, pagrindinė dinastija gali turėti jaunesniųjų šakų.

## Istorija
Pirmosios dinastijos atsirado senovės Egipte, Babilonijoje, senovės Irane, labiausiai išplito viduramžiais. Pagrindinis dinastijos principas – valdžią (sostą) paveldi vyriausias amžiumi vyriškosios giminės įpėdinis. Tik kai kuriose valstybėse, o nuo XX a. daugelyje šalių ši teisė suteikta ir moteriškosios giminės atstovėms. Dinastija nutrūksta, kai nebėra sosto paveldėtojų, arba ją nutraukia revoliucijos, perversmai.

## Žymesniosios Europos dinastijos
* Prancūzija – Anžu, Valua, Burbonai, Bonapartai,
* Rusija – Riurikovičiai, Godunovai, Romanovai,
* Austrija – Babenbergai, Habsburgai,
* Lenkija – Piastai,
* Lietuva – Gediminaičiai, Jogailaičiai,
* Švedija – Vazos, Bernadotai,
* Didžioji Britanija – Plantagenetai, Vindzorai,
* Vokietija, Prūsija – Hohencolernai,
*Turkija – Osmanai.

## Kitos dinastijos
* Romos imperija – Julijų–Klaudijų dinastija, Nervų–Antoninų dinastija, Flavijų dinastija,
* Bizantijos imperatorių dinastijos.

## Šaltiniai
New Age (reikšmės)

**New Age** gali reikšti:
* Naujasis amžius () – XX a. antrojoje pusėje Vakarų kultūroje atsiradęs judėjimas;
* Naujojo Amžiaus muzika – įvairių stilių taiki muzika, skatinanti relaksaciją ir pozityvias emocijas.
Folkungai

**Folkungai** () arba **Bjelbo dinastija** – Skandinavijos karalių dinastija, 1250–1364 m. valdžiusi Švediją, 1319–1387 m. Norvegiją, 1375–1387 m. Daniją.

## Istorija
Pradininkas – jarlas Birgeris Magnusonas, vedęs paskutinio Erikų giminės karaliaus seserį ir 1250 vainikavęs sūnų Valdemarą Švedijos karaliumi, bet 1250–1266 m. iš tiesų valdė pats.

Folkungų laikais Švedijoje galutinai susiklostė feodaliniai santykiai. Valdant Magnusui Eriksonui 1319 m. sudaryta asmeninė unija su Norvegija, kurią Folkungai išlaikė, kai 1364 m. buvo nuversti Švedijoje. Paskutinis Folkungas Olafas IV Hokonsonas 1375 m. buvo išrinktas ir Danijos karaliumi. Dinastija pavadinta Folkungais XVI a. pirmojoje pusėje. XII a.- XIII a. taip vadintos karaliams priešiškos didikų giminės.

## Folkungai

## Šaltiniai
944 Hidalgas

**944 Hidalgas** – Kentauro grupės asteroidas.

Skirtingai nuo daugelio kitų asteroidų orbitų, Hidalgo orbita primena kometų orbitas. Jis skrieja ištęsta ir labai pakrypusia į ekliptikos plokštumą orbita tarp 2,0 ir 9,54 av nuo Saulės. 944 Hidalgas labiausiai nutolsta net už Plutono orbitos, prasibrauna iki Koiperio žiedo. Asteroido skersmuo yra apie 40 km. Asteroidas aplink Saulę apsisuka per 13,77 metų.

## Atradimas
944 Hidalgo asteroidą atrado astronomas V. Badė (Baade) iš Vokietijos 1920 m. spalio 31 d.

1925 m. Vilniaus astronomas K. Jantzenas paskelbė hipotezę, jog daugiau kaip prieš 800 metų iki Hidalgo atradimo, šis buvo taip priartėjęs prie Jupiterio, kad pastarojo trikdymai visiškai pakeitė asteroido orbitą. Tačiau kokia buvo "pirmoji" orbita, mokslininkas nenurodė.
Maryla Rodowicz

**Maryla Rodowicz** (g. 1945 m. gruodžio 8 d. Zieliona Guroje, Lenkijoje) – Lenkijos pop, poprock, folkrock muzikos atlikėja.

## Biografija
Maria Antonina Rodowicz (oficialiai pristatoma kaip Maryla Rodowicz) gimė 1945 m. gruodžio 8 d. Zeliona Guros vietovėje, Lenkijoje. Baigė kūno kultūros institutą Varšuvoje. Ištekėjusi, susilaukė trijų vaikų – Jano Jasińskio, Katarzynos Jasińskos bei Andrzejaus Dużyńskio. Koncertuoja nuo 1962 m.

## Pasiekimai
Per visą savo muzikinę karjerą dainininkė išleido 35 muzikos albumus. Žinomiausi – „Maryla Rodowiczowa“ (1972 m.), „Niebieska Maryla“ (2000 m.) bei kt.

Populiariausiomis šios atlikėjos dainomis tapo „Niech żyje bal”, „Gaj”, „Kolorowe jarmarki”, „Kasa sex” ir kt. Maryla Rodowicz yra daugelio muzikinių konkursų bei festivalių nugalėtoja.

## Nuorodos
* Oficiali svetainė
* Biografija 
* Atlikėjos nuotraukos 
* Maryla Rodowicz Vilniuje 2006 m.
Girėjai

**Girėjai** (krym. گرايلر) – Krymo chanato chanų dinastija, valdžiusi 1443–1783 m. 1475–1774 m. Turkijos vasalai. Sostinės Čufut–Kale ir Bachčisarajus.

## Istorija
Dinastijos pradininkas Chadži-Girėjus (manoma, gimęs Trakuose) Lietuvos Didžiajai Kunigaikštystei padedant 1443 m. tapo Krymo chanu. Valdant jo sūnui Mengliui Krymo chanatas 1475 m. tapo Turkijos vasalu, o 1502 m. Maskvai padedant sunaikino Didžiąją ordą.

Lietuvos atžvilgiu Girėjai vykdė permainingą politiką: sudarinėjo sąjungas su LDK prieš Maskvą ir priešingai. Devletas I Girėjus nuolat kariavo su Rusija, 1571 m. sudegino Maskvą. Krymo chanatą 1783 m. prijungus prie Rusijos paskutinis Šahinas Girėjus atsisakė sosto, išvyko į Rusiją, vėliau į Turkiją, kur buvo nužudytas.

## Žymiausi Girėjai

## Šaltiniai

## Nuorodos
* Hansaray.org.ua
* Girėjų chanai
Chorezmšachai

**Chorezmšachai**, arba **Didieji Chorezmšachai**, **Anušteginidai**, (خوارزمشاهیان, Khwārezmšhāḥīān) – Vidurinės Azijos valdovų dinastija, 1077–1231 m. valdžiusi Chorezmo imperiją, didžiausią to meto imperiją Azijoje. Buvo kilusi iš istorinio Chorezmo regiono (dab. Uzbekija). Didžiausio išsiplėtimo metu XIII a. pradžioje jų valstybė valdė milžiniškas teritorijas nuo dab. Azerbaidžano vakaruose iki dabartinės Kirgizijos rytuose.

## Istorija
Pradininkas – Anušteginas Gharačai, seldžiukų 1077 m. paskirtas Chorezmo valdytoju. Kutb ad Dinas Muchamedas 1097 m. gavo chorezmšacho titulą. 1141–1157 m. Chorezmšachai buvo Karakitajų valstybės valdovų vasalai. XII a. antroje pusėje Chorezmšachai įsitvirtino Azerbaidžane ir Persijoje. Ala ad Dinas Muchamedas trumpam sukūrė imperiją nuo Indijos iki Anatolijos. Paskutinis Chorezmšachas Džalal ad Dinas Mingburnu žuvo kovodamas su mongolų imperija.

## Didieji Chorezmšachai

## Šaltiniai
Gaznevidai

**Gaznevidai** () – Chorasano musulmonų sunitų valdovų dinastija, kilusi iš tiurkų, valdžiusi 977–1186 m. Jų valdyta valstybė vadinama **Gaznevidų imperija**.

Gaznevidų valstybės centras buvo Gaznis, o didžiausio išsiplėtimo metu jų valdos apėmė Persiją, Transoksianą ir šiaurines Indijos dalis. Dėl ankstesnės Samanidų dinastijos įtakos tiurkai Gaznevidai visiškai perėmė persų kultūrą.

## Istorija

Guridų dinastijos pradžia buvo Samanidų valstybėje, kuri iki tol valdė Chorasaną. Tai buvo Persų civilizaciją puoselėjusi valstybė, kurioje konsolidavosi tadžikų etnosas. Tiesa, tiurkų kilmės kariai, buvę vergai, buvo vis įtakingesni Samanidų rūmuose. Vienas tokių buvo Alptiginas, kuris po Samanidų emyro Abd al Maliko mirties bandė į sostą pasodinti savo kandidatą. Perversmui nepavykus Alptiginas buvo priverstas migruoti į pietus, kirsti Hindukušą, ir galiausiai įsitvirtino puštūnų gyvenamose teritorijose Gaznio mieste. Šios tuo metu bent jau nominaliai buvo laikomos Samanidų valdomis.

Po Alptigino mirties jo žentas buvęs tiurkų belaisvis, karvedys Sebuktiginas pasiskelbė nepriklausomu nuo Samanidų Gaznio valdovu ir Gaznevidų valstybės įkūrėju. Nors jo oficialioji genealogija atsekė jo ryšius su senaisiais Persijos šachais, dauguma dabarties istorikų mano, jog ši genealogija buvo sukurta, kad legitimuoti Sebuktigino valdžią.

Jau Sebuktiginas pradėjo konsoliduoti valdžią Puštūnistane ir gretimose teritorijose. Tačiau didžiausio suklestėjimo valstybė susilaukė valdant jo sūnui ir žymiausiam dinastijos valdovui Machmudui. Jis kariaudamas išplėtė valstybės teritoriją, ir iki 1030 m. ji apėmė dab. Afganistaną, dalį dab. Irano, Vidurinės Azijos, dalį šiaurinių ir vakarinių Indijos žemių. Jam valdant Gaznis tapo vienu didžiausių pasaulio miestų ir Islamo civilizacijos centrų.

Kariniai žygiai Gaznevidus susilpnino. Iš karto po Machmudo mirties dėl valdžios ėmė kariauti du jo sūnūs. Masudas apakino savo brolį ir ėmė valdyti. Tačiau jo valdymas buvo nesėkmingas. Jam valdant stiprėjo kita tiurkų kilmės dinastija – Seldžiukidai. 1040 m. jie sumušė Gaznevidus Dandankano mūšyje ir užėmė jų valdas Irane bei Vidurinėje Azijoje: užkariavo Chorasaną ir Chorezmą.

Po ilgo vidinių kovų laikotarpio 1058 m. sąlyginę taiką atkūrė Masudo sūnus Ibrahimas. Jis sugebėjo pasiekti taiką su Seldžiukais. Kadangi jo valstybė atsisakė ambicijų Chorasane, Ibrahimas ėmė rengti karinius žygius į Indiją.

Kitas žymus Gaznevidų valdovas buvo Bahram Šachas, atėjęs į valdžią 1117 m. Jo laikais stipriai iškilo nedidelė kalnų valstybė Goras, kurios valdovai pradėjo grasinti Gaznevidų sostinei. Guridų valdovas Ala al-Dinas, keršydamas už savo brolių mirtis, paėmė ir sudegino Gaznį. Nors tuo metu Guridai ir atsitraukė, Gaznį jie dar kartą paėmė 1163 m., ir netrukus padarė jį savo sostine.

Netekę pagrindinio valdžios centro paskutinieji Gaznevidų valdovai valdė iš Lahoro Pandžabe. Jų valstybė galutinai žlugo 1186 m. Lahorą užėmus Guridams.

## Valdovų sąrašas

## Šaltiniai
Facebook

**„Facebook“** ( „veidas“ + *book* „knyga“; pažodžiui *Facebook* – „veidaknygė“) – socialinis tinklas, priklausantis konglomeratui „Meta Platforms“. Įsteigtas 2004 m.

2023 m. visame pasaulyje „Facebook“ naudojosi daugiau kaip 3 mlrd. aktyvių vartotojų. 2021 m. Lietuvoje – beveik 1,8 mln., anot tyrimų bendrovės „Statista“.

„Facebook“ užsiregistravę nariai gali patalpinti savo profilį (asmens aprašą), įkelti nuotraukų, paveikslėlių, vaizdo įrašų bei užmegzti ryšius su draugais, pažįstamais asmenimis ir kt. Bendruomenėje gali būti kuriami fotoalbumai, vidinės grupės (pagal interesus, pomėgius ir kt. kriterijus), keičiamasi žiniomis tarp grupės narių ir bendraujama kitomis formomis.

## Istorija

„Facebook“ užuomazgos slypėjo Harvardo universiteto studentų kurtame socialiniame tinkle „Harvard Connection“. Projekto autoriai buvo trys Harvardo studentai, kurie vėliau prie jo pakvietė prisijungti Marką Zakerbergą. Vis dėlto M. Zakerbergas pasitraukė iš studentų projekto ir vienas įkūrė „Facebook“, o „Harvard Connection“ autoriai kaltino M. Zuckerbergą nukopijavus jų idėją. „Facebook“ pirmiausiai taip pat buvo skirtas Harvardo studentams, tačiau, susilaukęs milžiniško populiarumo, plėtėsi į kitus JAV universitetus, o vėliau tapo prieinamas ir viso pasaulio naudotojams.

## Nuorodos
* Oficialus „Facebook“ tinklalapis (lietuvių k.)

## Šaltiniai
Klaipėdos radijo ir televizijos bokštas

**Klaipėdos radijo ir televizijos bokštas** – radijo ir televizijos bokštas Giruliuose.

Ant bokšto įrengtos mobiliojo ryšio stočių antenos, apimančios nedidelę teritoriją. Bokštas daugiausiai naudojamas radijo ir televizijos programų transliavimui. Šis bokštas taip pat naudojamas bevielio interneto paslaugų teikimui.

Klaipėdos radijo ir televizijos stotyje atnaujinus techninę bazę, pradėtos transliuoti skaitmeninio formato televizijos programos. Šia įranga įmanoma transliuoti iki 40 programų.

## Nuorodos
* Vaida Jutkonė. Televizijos bokštas gynėjų nebesulauktų. „Vakarų ekspresas“, 2008-01-11.
* Ingrida Albrechtienė. Televizijos kelias – per Girulių bokštą. „Vakarų ekspresas“, 2002-04-30.
* Aukščiausias Klaipėdos statinys – Leningrado aukštalipių palikimas. „Atvira Klaipėda“, 2022-06-02.
Khanda

**Khanda** (; ru. *кунда*) – indiškas palašo tipo kalavijas buku galu. Iki 80 cm ilgio geležtė plati, platėjanti nuo efeso iki galo, gale suapvalėja (neturi smaigalio), sunki. Khanda visiškai netinka dūrimui, skirta tik kirtimui. Khandos būna tiek vienašmenės, tiek dviašmenės.

Efesas metalinis, plaštaką dengia nedidelės viršutinė ir apatinė taurės, sujungtos plačiu lankeliu. Efeso buoželė pereina į spyglį. Rankena, apatinė taurė ir lankelio vidinė pusė apipinti ar apklijuoti audeklu.

Makštis paprastai medinė, aptraukta audeklu (paprastai aksomu), kurio spalva atitinka efeso apdailos audeklą. Makšties apkaustai paprastai pagaminti iš tokio pat metalo kaip ir efesas. Paprastai visos metalinės makšties, efeso dalys ir geležtės nugarėlė būdavo puoštos inkrustacijomis su augaliniais ornamentais ir medžioklės ar kautynių scenomis.

## Khandos istorija
Khanda tradicinis radžputų ginklas, populiarus ir sikhų bei marathų tarpe. Radžputai labai gerbdavo savo khandas, todėl daugelis radžputų šeimų garbindavo khandas *Duseros* (), tradicinės hinduistų kovinės šventės, metu.

Anksčiausiai žinomos khandos – iš Guptų imperijos laikų – kai kurios tos epochos skulptūros vaizduoja karius su khandos tipo kalavijais.

Išlikę daug paveikslų, vaizduojančių viduramžių radžputų karalius su khandomis. Radžputai khandas valdydavo abiem rankomis, jų khandos būdavo dviašmenės. Khandos buvo pėstininkų ir kilmingųjų karių, praradusių kirstynėse žirgą, ginklas.

Vėliau khandos konstrukciją patobulino *Prithiviraj Chauhan*. Jis khandos geležtę pavertė pusantrašmene – užpakalinį kraštą transformavo į nugarėlę, sutvirtinusią geležtę, bet viršutinė dalis liko su ašmenimis, aštriai išgaląsta. Geležtė buvo paplatinta, tad masės centras pasislinko link geležtės galo. Khanda pasidarė labai efektyvus kertamasis kalavijas. Ši nauja konstrukcija pasirodė labai efektyvi kovose su į Indiją įsibrovusiais musulmonais, kurių kariai dėvėdavo grandinius šarvus su odiniu pamušalu. Khandomis ginkluoti pėstininkai įgijo pranašumą prieš lengvai ginkluotus musulmonų raitelius.

Musulmonų puolimų metu prireikė ir naujo lengvo lankstaus kalavijo, kuris būtų tikęs kavalerijai, kurios vis daugiau atsirasdavo Indijos kariuomenėje. Taip atsirado vienašmenis lenktas talvaras – indinis kardo tipas.
Mandragora

**Mandragora** gali reikšti:
* Augalų gentis Mandragora;
* Lietuvos atlikėjų grupė Mandragora;
* Fantastinė būtybė Mandragora;
* N. Makiavelio komedija Mandragora.
Kama (upė)

**Kama** (, , ) – upė Rusijoje, Europinės dalies rytuose; Volgos kairysis, didžiausias intakas. Prasideda Kamos aukštupio aukštumoje, Udmurtijoje. Teka į šiaurę per Kirovo sritį. Aukštupio vaga nevandeninga. Vėliau upė daro lankstą ir pasuka į pietus Permės krašte. Nuo santakos su Višera smarkiai išsiplečia. Žemupyje pasuka į pietvakarius ir įteka į Volgos upės Kuibyševo tvenkinį.

Ant Kamos įrengta hidroelektrinių ir tvenkinių kaskada: Kamos, Votkinsko, Kamos žemupio.

Didžiausi intakai: Vesliana, Pietų Keltma, Višera, Jaiva, Kosva, Čusovaja, Belaja, Ikas (kairieji), Kosa, Ižas, Viatka (dešinieji).

Vandeningiausia pavasarį, ypač po atlydžio. Maitinasi daugiausia lietumi. Kama užšąla nuo lapkričio pabaigos iki balandžio. Laivyba nuo Kerčevskio gyvenvietės. Prie Kamos įsikūrę miestai: Solikamskas, Bereznikai, Permė, Kransnokamskas, Sarapulas, Naberežnyje Čelnai, Čistopolis.

Upėvardis Kama laikomas finougriškos kilmės. Udmuritiškai reiškia „didelė upė“. Tačiau į udmurtų kalbą šis žodis galėjo patekti iš chantų *кам* ('skaidrus, tyras'). Šio krašto tiurkų tautos Kamą dar vadina 'Baltąja Volga' (Ak Ideliu) – greičiausiai dėl to, kad jos vanduo skaidrus, maitinamas sniego tirpsmo vandenų. Gali būti, kad senovės bolgarai Kamą ir Belają laikė Volgos ištakomis.

## Šaltiniai
Mandragora (augalas)

**Mandragora** (*Mandragora*) – bulvinių (*Solanaceae*) šeimos augalas. Natūraliai auga Pietų Europoje, Viduržemio jūros pakrantėje, Artimuosiuose Rytuose, Vidurinėje Azijoje, Himalajuose.

Mandragora yra stiprus haliucinogenas. Antikoje, Viduramžiais naudota įvairiose apeigose. Visos augalo dalys labai nuodingos. Apsinuodijimas mandragora gali nepataisomai pažeisti sveikatą arba turėti mirtiną poveikį.

## Rūšys

Yra 6 rūšys:
* Vėlyvoji mandragora (*Mandragora autumnalis*)
* Vaistinė mandragora (*Mandragora officinarum*)
* *Mandragora turcomanica*
* *Mandragora caulescens*
* ir kt.
Mezoproterozojus

**Mezoproterozojus** – geologinė era, dalis proterozojaus, prasidėjusi prieš 1,6 mlrd. metų ir baigėsi prieš 1 mlrd. metų. Mezoproterozojus dalinamas į tris periodus:
* Stenis;
* Ektazis;
* Kalimis.

Pagrindiniai eros įvykiai: superkontinento Rodinijos susiformavimas ir lytinė reprodukcija.
Neoproterozojus

**Neoproterozojus** – geologinė (paskutinioji proterozojaus) era prasidėjusi prieš 1000 mln. metų ir pasibaigusi prieš 538,8 mln. metų. Erai būdinga Rodinijos kontinento suskilimas mažiausiai į 8 dalis, dėl šios priežasties išnyko pasaulinis vandenynas Mirovija. Kriogenio periodu prasidėjo didžiausias žemės ledynmetis – ledynai pasiekė pusiaują. Didžioji dalis neoproterozojaus faunos negali būti laikomi protėviais dabartinių gyvūnų, o jų vietos nustatymas evoliucijos praeityje problematiškas. Neoproterozojus dalinamas į tris periodus:
* Ediakaris;
* Kriogenis;
* Tonis.

## Šaltiniai
Skersmuo

**Skersmuo** arba ***diametras*** ( – *dia* 'per' + *metro* 'matas') – bet kokia tiesės atkarpa, kuri praeina per apskritimo centrą ir kurios galutiniai taškai yra ant apskritimo. Diametras yra ilgiausia apskritimo styga. Diametras yra du kartus ilgesnis už apskritimo spindulį.

Apskritimo ilgio ir skersmens santykis yra skaičius π (pi), kuris yra apytiksliai lygus 3,14.

Topologijoje aibės skersmuo metrinėje erdvėje yra apibrėžiamas kaip didžiausias atstumas tarp dviejų taškų, priklausančių pačiam poaibiui.

## Istorija
Euklidas Aleksandrietis veikale „Pradmenys“ skersmenį apibrėžia kaip: „Apskritimo skersmuo yra bet kuri tiesi linija (segmentas), kuri eina per centrą ir baigiasi abiem kryptimis apskritimo perimetru; Ši tiesi linija taip pat padalija apskritimą į dvi lygias dalis“.

## Vidinis ir išorinis skersmuo

Apvalaus žiedo arba tuščiavidurio cilindro atveju yra išskiriami *vidinis* ir *išorinis skersmuo*.

Atskirti vidinį ir išorinį skersmenį dažnai naudojami  simboliai: d ir D.

## Skersmens simbolis
Skersmens simbolis yra panašus į perbrauktą **o** (ø). Unikode simbolį žymi kodas 8960 (šešioliktainis 2300), HTML tinklalapiuose jis žymimas ⌀ ar ⌀.

Microsoft Windows sistemoje simbolį ø galima įvesti nuspaudus [Alt] klavišą ir įvedus skaičius  0 2 4 8  skaičių klaviatūroje. Skersmens simbolis gali būti supainiotas su tuščios aibės simboliu ∅, kuris panašus į didžiąją Ø.

## Šaltiniai
Gliuksburgai

**Gliuksburgai** (, ), **Zonderburgai-Gliuksburgai** – karalių dinastija, nuo 1863 m. valdanti Daniją, nuo 1905 – Norvegiją, 1863–1967 m. valdžiusi Graikiją.

## Istorija
Dinastija pavadinta Gliuksburgo miestelio šiaurės Vokietijoje vardu. Tai yra šalutinė Šlezvigo-Holšteino Oldenburgų dinastijos šaka. Oldenburgų dinastija kilusi iš Oldenburgo grafo Kristijono, kuris 1448 m. tapo Danijos, o 1450 m. Norvegijos karaliumi. Kadangi Oldenburgų ir Šlezvigo-Holšteino-Zonderburgo-Augustenburgo dinastijų pagrindinės šakos išnyko atitinkamai 1863 ir 1931 m., Gliuksburgai dabar yra seniausia išlikusi Oldenburgų dinastijos šaka. 

Dinastijos pradininkas Šlezvigo-Holšteino hercogas nuo 1816 m. Frydrichas Vilhelmas (1785–1831 m.) Jo sūnus Kristijonas IX 1863 m. tapo Danijos karaliumi, o šio sūnus Jurgis I tais pačiais metais vainikuotas Graikijos karaliumi.

## Gliuksburgai

## Šaltiniai
Sakai

**Sakai** – angliavandenilinė medžiaga, gaminama kaip tam tikrų augalų (paprastai spygliuočių medžių) išskyros. Sakai vertinami už cheminę sudėtį ir medžiagas, gaunamas iš jų (lakai, klijai, smilkalai, kvepalai). Suakmenėjusių sakų rūšis yra gintaras.
Guptos

**Guptos** (Sanskritas गुप्त, Gupta) – Indijos valdovų dinastija, valdžiusi Guptų imperiją 320–540 m.

## Istorija
Guptų valstybės susidarymo centras – Magadhos sritis, dab. Biharo valstijos pietinė dalis. Sostinė Pataliputra, dab. Patna. Dinastijos pradininkas ir Guptų valstybės įkūrėjas Čandragupta I. Jo sūnus Samudragupta ir vaikaitis Čandragupta II nukariavo Šiaurinę Indiją, dalį Vakarų ir Vidurio Indijos.

Valdant Kumaraguptai Guptų valstybę pradėjo puldinėti baltieji hunai heftalitai. VI a. pradžioje hunų valdžioje atsidūrė dab. Pandžabas, Radžastanas bei Kašmyras, jie užėmė beveik visą Guptų valstybės vakarinę dalį. Nuo 511 m. Guptos buvo pavaldūs hunų valdovui Toramanui. Apie 540 m. Guptų valdančioji dinastija žlugo. Bet iš šios dinastijos kilo Indijos matematikas ir astronomas Brahmagupta (589–668 m.) bei visa plejada ligšiolinių mokslininkų, politikų, verslininkų.

Valdant Guptoms sukurti Indijos literatūros šedevrai Mahabharata ir Ramajana. Iš giminės kilo poetas Kalidasas.

## Guptos

* Čandragupta I – 320-330 m.
* Samudragupta – 330-380 m.
* Čandragupta II – 380-415 m.
* Kumaragupta – 415-455 m.
* Skandagupta – 455-467 m.
* Budhagupta – 467-500 m.
* Baladitja – VI a. pr.

## Šaltiniai
Patefonas

**Patefonas** arba **gramofonas** – prietaisas, kuris groja muzikos plokšteles. Grojant gramofono adata judėdama plokštelės garso takeliu pradeda virpėti, susidarę virpesiai perduodami membranai, kuri šiuos paverčia garso bangomis, kurios tada atkuriamos garsintuvu (ruporu). Gramofonai ir patefonai buvo paplitę iki XX a. 5-ojo dešimtmečio.

## Pavadinimo kilmė
Rytų Europos kalbose įsivyravo ne gramofono terminas, būdingas Vakaruose, o nuo prancūzų firmos *Pathé* (ji prekiavo gramofonais Prancūzijoje bei šalia esančiuose miestuose) kilęs žodis, prie jo pridėjus graikišką dėmenį  'garsas'.

## Istorija
Pirmąjį prietaisą, galintį atkurti garsus, 1877 m. užpatentavo Tomas Edisonas. Šis prietaisas buvo pavadintas fonografu. Fonografe garso saugojimui buvo naudojamas cilindras. Garsas buvo įrašinėjamas adatėle ant cilindro paviršiaus įrėžiant kintamo gylio griovelį. Edisonas buvo svarstęs ir garso įrašinėjimą į diskus, tačiau pasirinko cilindrus, nes cilindro paviršiuje esančiu grioveliu, adatėlė galėjo judėti pastoviu greičiu. Disko paviršiuje, linijinis greitis mažėja artėjant prie disko centro. 

Prietaisas, atkuriantis garsą iš plokštelių, buvo užpatentuotas 1887 m. Emilio Berlinerio. Šis prietaisas buvo pavadintas gramofonu. Gramofono įrašuose garsas buvo saugomas disko paviršiuje esančiame spiralės formos griovelyje. Gramofono plokštelėse būdavo naudojama horizontali moduliacija (griovelis svyruodavo į šonus). Pirmieji gramofonai atkurdavo prastesnės kokybės garsą nei fonografai, tačiau vėliau buvo ištobulinti. Pagrindinis plokštelių privalumas prieš cilindrus yra tas, kad jos užima mažiau vietos.

## Taip pat skaitykite
* Fonografas
* Fonoautografas
* Grafofonas
* Elektrofonas
* Automatinis patefonas

## Šaltiniai
Bazildonas

**Bazildonas** () – miestas Anglijoje, Esekso pietuose, į rytus nuo Londono ir į pietus nuo Čelmsfordo. Šv. Kryžiaus bažnyčia (XV a.). Miesto centre daug parduotuvių, išvystyta pramonė, yra parkų, zoologijos sodas (garsėja didžiosiomis katėmis).

## Istorija

Įkurtas 1949 m. kaip vienas iš aštuonių naujų miestų, įkurtų po II pasaulinio karo 50 km spinduliu aplink Londoną.
951 Gaspra

**951 Gaspra** – asteroidas, skriejantis asteroidų žiede. 1991 m. šis asteroidas buvo nufotografuotas kosminės stoties Galileo. Gaspra yra 15 km ilgio asteroidas. Asteroidas nuo Saulės nutolęs 2, 21 av. Apie ašį asteroidas apsisuka per 7 valandas ir 5 min., o aplink Saulę per 3 metus ir 102 dienas, pagal Julijaus kalendorių. Vidutinis orbitos greitis (sukimosi aplink Saulę) sudaro maždaug 19,88 km/s.
Ida (asteroidas)

**Ida** – asteroidas. Ji skrieja asteroidų žiede. Asteroidas Ida yra 56 km ilgio ir jame yra smūginių kraterių. Šis asteroidas turi palydovą Daktilį. Asteroidas nuo Saulės yra nutolęs 2,82 av. Asteroidą atrado astronomas J. Palisa iš Austrijos 1884 m.

1993 m., skrisdamas į Jupiterį, asteroidą pakeliui aplankė nepilotuojamas Galileo erdvėlaivis, praskrisdamas tik 3500 km atstumu. Jo padarytos nuotraukose buvo atrastas Idos palydovas.

## Išnašos
Nerutina

**Nerutina** – pirmasis Lietuvoje fotofilmas. Filmo trukmė – 15 minučių. Jam sukurti buvo padaryta apie 80 000 fotokadrų. Filmo režisierė – Jūratė Samulionytė.

## Siužetas
Pagrindinis filmo personažas – pusamžis biuro darbuotojas Henrikas (akt. Saulius Čėpla). Jo darbas – tai nesibaigianti rutina, besikartojantys veiksmai, mechaninių įrengimų ritmas. Jis vienišius, gyvenantis slaptame ir spalvingame savo daiktų pasaulyje. Daiktai nori padėti savo šeimininkui. Jie bando išlaisvinti Henriką nuo paties savęs kalėjimo, įsitikinimų, rutinos. Daiktai privilioja šeimininką iki keistai ilgos juostos, kuri, vingiuodama gatvėmis, kiemais ir keisčiausiomis erdvėmis, atveda Henriką iki šviesaus džiaugsmo, išsilaisvinimo, laimės būti savimi. Nerutinos.

## Pagrindiniai aktoriai

* Henrikas – Saulius Čėpla
* Mergina – Elžbieta Latėnaitė

## Filmo komanda

* Režisierė – Jūratė Samulionytė
* Prodiuserės – Liuda Drižytė, Asta Valčiukaitė
* Operatorius statytojas – Audrius Zelenius
* Kompozitorius – Titas Petrikis
* Postprodukcija – Jonas Sunklodas
* Animacijos režisierė – Gabrielė Baltrušaitytė
* Kostiumų dailininkė – Jurgita Petrulytė
* Dailininkas statytojas – Lukas Lebednykas
* Grimo dailininkė – Emilija Šidlauskaitė
* Garso režisierius – Giedrius Aleknavičius

## Kino žmonių vertinimai

* Režisierius Audrius Stonys: „Jis malonus akiai tiek spalviškai, tiek kompoziciškai. Autoriai labai gražiai žaidžia su vaizdu. Filmas suteikia laisvės kiekvieno žiūrovo improvizacijai ir palieka daug klaustukų.“
* Kino kritikė Živilė Pipinytė (po Miuncheno Getės instituto surengto jaunimo trumpametražių filmų konkurso 2007 m.): „Nerutina“ buvo akivaizdžiai stipriausias iš visų lietuvių debiutantų filmų, tikrai vykęs jaunų kūrėjų darbas.“

## Išnašos

## Nuorodos
* Filmo santrauka internete
* Filmo svetainė
Pratiharos

**Pratiharos** arba **Gurdžara Pratiharos** (Gurjara-Pratihära), radžputų tautos dinastija Šiaurės Indijoje, valdžiusi Gurdžara Pratiharos valstybę 730–1036 m.

## Istorija
Manoma, kad kilo iš gurdžarų genties. Pagrindinė Gurdžara Pratiharos dinastijos atšaka – Haričandros VI a.- IX a. valdė Mandorą, Džodpurą, Radžastaną.

Nagabhatos atšakos pradininkas Nagabhata I sustabdė arabų veržimąsi į šiaurės Indiją, puldinėjo gretimas valstybes ir išplėtė šalies teritoriją. IX a. viduryje Gurdžara Pratiharos valstybė apėmė teritoriją nuo dab. Pandžabo rytinės dalies iki Biharo. Dėl nuolatinių karų Gurdžara Pratiharos valstybė nusilpo ir ėmė irti. X a. antroje pusėje jai priklausė tik Kanaudžo miestas prie Gango upės, (dab. Utar Pradešo valstijoje). 1018 m. paskutinį Gurdžara Pratiharos valdovą nuvertė Kanaudžą užkariavęs Gaznevidų valstybės valdovas Machmudas.

## Pratiharos Nagabhatos

## Šaltiniai
Dyglys

**Dyglys**, **dygys** (, *spine*) – stiebo epidermio išauga, sudaranti spyglio formos darinį. Atlieka apsauginę funkciją – gina augalą nuo augalėdžių žinduolių.

Tipiškas dyglių pavyzdys – erškėčių dygliai. Epidermišką jų kilmę galima pamatyti taip – iš šono stipriai paspaustas dyglys atitrūksta, o toje vietoje lieka dėmė. Tai rodo, kad dyglys yra visiškai paviršinis darinys ir giliau stiebe (ne žievės paviršiuje) neturi pamato.


Image:Aculi.jpg|*[[Gervuogė|Rubus]] ulmifolius* dygliai
Image:Rubus fructicosus łodyga 333.jpg|*Rubus fruticosus* dygliai
Rakis

**Rakis** (angl. spine) – dygliu virtęs lapas ar jo dalis. Rakiai yra apsauga nuo augalėdžių gyvūnų. Kai kurie gyvūnai, mintantys dygliuotais augalais, turi specialių prisitaikymų rakiams įveikti.

Rakiais gali virsti:
* smailios lapų gyslų viršūnėlės – tokius rakius turi usnys, dagiai, kardažolė, pajūrinė zunda.
* ištisi lapai – raugerškiai (raugerškių rakiai būna paprasti arba šakoti, pvz., trišakiai).
* prielapiai – baltažiedė robinija.
* lapo pentys – agrastai

Kaktusų dygliai irgi yra rakiai, nes jie – pakitę lapai. Dygliais virtę kaktusų lapai patys vandens nebegarina. Daugelis kaktusų turi tokius tankius dyglius, kad jie sudaro šešėlį ir užstoja giliau esantį sultingą paviršių, tokiu būdu sumažindami įkaitimą ir garinimą. Be to, tarp tankių dyglių susidaro nejudančio oro sluoksnis, kuris sulaiko vandens garus, todėl vandens garų gradientas nuo kaktuso paviršiaus iki sauso oro būna ne toks staigus, kas irgi lėtina garavimą.

Kai kurių kaktusų dygliai turi barzdeles, todėl įsmigę į gyvūno audinius užsikabina, o pats dyglys nuo kaktuso atitrūksta.


Image:Robinia spines kz.jpg|Robinijos rakiai (iš prielapių)
Image:Cactus Spines (aka).jpg|Kaktuso dygliai
Image:Nevada agave spines.jpg|Agavos rakiai
Image:Mammilaria hahniana - old lady cactus - desc-flowers - from-DC1.jpg|*Mammilaria* - kaktusas, kurio dygliai ir plaukeliai sudaro garinimą mažinančią uždangą.
Daktilis

**Daktilis** arba (243) Ida I Dactyl, tai mažas (1.4 km diametro) asteroidas, didesnio – 243 Ida palydovas. Pirmą kartą buvo nufotografuotas Galileo kosminės misijos aparato pagalba 1993 m. rugpjūčio 28 d. Daktilį identifikavo Galileo misijos dalyvė Ann Harch 1994 m. vasario 17 d. Palydovas buvo laikinai pavadintas S/1993 (243) 1. Daktilis pavadintas senovės graikų mitologinio padaro garbei.

Daktilis skrieja aplink Idą 1,54 dienų periodu, vidutiniu nuotoliu 108 km. Jo orbitos polinkis į Idos pusiaują lygus 9°. Orbita nėra tiksliai žinoma nes Galileo aparatas praskriejo labai arti orbitinės plokštumos.

Daktilio kilmė yra nežinoma. Yra dvi jo atsiradimo hipotezės. Pirma teigia, jog Daktilis ir Ida susiformavo vienu metu, kita, kad Daktilis buvo išmuštas susidūrimo su kažkokiu objektu metu. Daktilis - pirmasis atrastas asteroido palydovas. Jo atradimas išsprendė klausimą apie asteroidų palydovų egzistavimą.
Kriminalistiniai mokslai

**Kriminalistiniai mokslai** ( – nusikaltimas) – visuma įvairių mokslo šakų, pošakių ir disciplinų, šakų, tiriančių delinkventinį (nusikalstamą) elgesį, baudžiamąsias veikas, su jomis susijusius reiškinius kaip nusikalstamumas bei kitus.

## Disciplinos
Kriminalistiniai mokslai apima tokias įvairių mokslų šakas ir pošakius kaip kriminologija, kriminalistika, baudžiamoji teisėtyra, baudžiamoji teisės sociologija, baudžiamoji teisės istorija, kriminalinė psichologija, kriminalinė statistika, baudžiamosios teisės medicina ir kitas.

## Mokslo įstaigos
Vokietijoje veikia šios baudžiamųjų teisinių mokslų įstaigos – Kriminalinių mokslų institutai (Miunsterio universitetas, Hamburgo universitetas), Marburgo universitetas, Getingeno universitetas); Austrijoje – Baudžiamosios teisės ir kitų kriminalinių mokslų institutas (Insbruko universitetas), Kinijoje - Kriminalinių mokslų koledžas (Pekino pedagoginis universitetas).

## Šaltiniai

## Nuorodos
* Kriminalinių mokslų koledžas
Isaurų dinastija

**Isaurų dinastija**, **Isaurai** (sen. , ) – Bizantijos imperatorių dinastija, valdžiusi 717–802 m.

## Istorija

Kilo iš Isaurijos (Mažoji Azija, pietinė dalis, Sirija). Pradininkas sirų kilmės imperatorius Leonas III, buvęs Anatoliko temo strategas. Jis ir jo įpėdiniai Konstantinas V Kopronimas karinėmis ir administracinėmis reformomis sutvirtino pašlijusią Bizantijos imperijos vidaus padėtį. Jų laikais galutinai nusistojo provincijų karinė administracinė valdymo sistema – temai.

Leonas III, Konstantinas V, Leonas IV ir Konstantinas VI sėkmingai kariavo su bulgarais, arabų Damasko Omejadų dinastijos bei Bagdado Abasidų dinastijos kalifais.

Valdant Isaurams užmegzti diplomatiniai santykiai su Tanų dinastijos Kinijos imperatoriais, pagyvėjo prekyba Didžiuoju šilko keliu. Isaurai pertvarkė Konstantinopolio infrastruktūrą, pastatyta daug akvedukų, tiltų, taip pat bažnyčių, vienuolynų. To meto Bizantijos architektūra darė didelę įtaką Frankų valstybės menui ir architektūrai.

Isaurai rėmė VIII a. kilusį ikonoklastų judėjimą. Leonas III 730 m. uždraudė garbinti paveikslus, 754 m. Bažnytinis susirinkimas paveikslų garbinimą paskelbė erezija. Isaurai pasinaudojo juo siekdami riboti Bažnyčios įtaką, atiminėjo bažnyčių ir vienuolynų žemes, stengėsi suvienodinti bažnytinius kultus. Dėl planų ištekėti už Frankų valdovo Karolio Didžiojo paskutinė Isaurų dinastijos imperatorė Irena 802 m. buvo ištremta.

## Isaurai
* Leonas III Isauras – 717–741 m.
* Konstantinas V Kopronimas – 741–775 m.
* Leonas IV Chazaras – 775–780 m.
* Imperatorius Konstantinas VI – 780–797 m.
* Imperatorė Irena – 797–802 m.

## Šaltiniai
Matilda (asteroidas)

**Matilda** – asteroidas, skriejantis asteroidų žiede, apytikriai 50 km skersmens, kurį atrado austrų astronomas Johanas Palisa Vienos observatorijoje 1885 m. lapkričio 12 d.

Matilda yra netaisyklingos formos 66×48×46 km dydžio. Asteroidas nuo Saulės yra nutolęs 2,65 av.  Penki krateriai yra daugiau kaip 20 km skersmens. Asteroidą Matildą yra labai sunku pro teleskopą pamatyti, nes Matilda atspindi vos 4 % Saulės šviesos. Apie ašį apsisuka per 17,4 paros.

## Savybės
Matilda yra labai tamsus, albedas panašus į šviežią asfaltą. Paviršiuje vyrauja filosilikatų mineralai. Paviršiuje yra daug kraterių, kurie pavadinti įvairiais pasaulio anglies laukų pavadinimais. Du didžiausi krateriai, Išikari (29,3 km) ir Karu (33,4 km) yra nemažesni negu pačio asteroido vidutinis spindulys.

## Šaltiniai
Rakis (reikšmės)

Žodis **rakis** reiškia:

* rakis – dyglys iš pakitusio lapo ar jo dalies;
* rakis – toks alkoholinis gėrimas;
* Rakis (Raki; Rangi) – dangus maorių mitologijoje.
Matilda

**Matilda** (, ) – moteriškas vardas. Kilęs iš germanų kalbų, dvinaris, kurio dalys reiškia 'galia, jėga' ir 'mūšis, kautynės'. Vardo variantas yra *Maud*.

## Žymūs žmonės
* Šv. Matilda (892–968) – šv. Romos imperatorienė, Henriko I Paukštininko žmona
* Matilda Flandrijietė (~1031–1083) – Anglijos karalienė, Anglijos karaliaus Vilhelmo I žmona
* Matilda Toskanietė (1046–1114) – Toskanos grafienė (dar žinoma kaip *Matildė iš Kanosos*)
* Matilda Škotė (~1080–1118) – tikras vardas *Edith*, Anglijos karaliaus Henriko I žmona
* Imperatorienė Matilda (1102–1167) – Anglijos karaliaus Henriko I duktė, Vokietijos karalienė, Anglijos karaliaus Henriko II motina
* Matilda Bolonietė (1104–1152) – Anglijos karalienė, Anglijos karaliaus Stiveno žmona
* Matilda Savojietė (1125–1158) – pirmoji Portugalijos karalienė
* Matilda Anglė (1156–1189) – Saksonijos hercogienė, Anglijos karaliaus Henriko II duktė
* Matilda Joslyn Gage (1826–1898) – XIX a. amerikiečių feministė ir laisvamanė
* Matilda Coxe Stevenson (1855–1915) – amerikiečių etnologė ir rašytoja
* Mathilda May (g. 1965) – prancūzų kino aktorė
* Matilda (g. 1973) – Belgijos karaliaus Pilypo žmona
* Matilde Camus (1919–2012) – ispanų XX a. poetė ir menotyrininkė
Jorkai

**Jorkai** () – Anglijos karališkoji giminė, Plantagenetų giminės atšaka.

## Istorija
Dinastijos pradininku laikomas karaliaus Eduardo III (1327-1377 m.) penktasis sūnus Edmundas iš Langlio, kuriam 1385 m. buvo suteiktas Jorko kunigaikščio titulas. Edmundo sūnaus Eduardo sūnėnas Ričardas Jorkietis, kurio motina buvo Eduardo III antrojo sūnaus Lionelio įpėdinė, pirmasis iš Jorkų pareiškė pretenzijas į sostą. Tam pritarė Parlamentas, neprieštaravo tuomet valdęs psichikos liga sergantis karalius Henrikas VI iš kitos Plantagenetų giminės atšakos Lankasterių giminės, bet pasipriešino karalienė Margarita Anžu, norėjusi, kad karaliumi taptų jos sūnus Velso princas Eduardas. Kilo Baltosios ir Raudonosios rožių karas (1455–1485 m.), taip pavadintas pagal Jorkų herbe buvusią baltą, o Lankasterių – raudoną rožes. Ričardas Jorkietis pasiskelbė lordu protektoriumi ir sosto įpėdiniu, bet 1460 m. žuvo Vakefildo mūšyje.

## Anglijos karaliai

Pirmuoju Jorkų dinastijos karaliumi tapo Ričardo Jorkiečio sūnus Eduardas IV, kuris 1461 m. nuvertė Henriką VI. Iki 1471 m. iškiliausi Lankasteriai žuvo, jų svarbiausi patarėjai nuėjo tarnauti Eduardui IV. 1483 m. mirus Eduardui IV sostą paveldėjo jo mažametis sūnus Eduardas. Regentu paskirtas Eduardo IV jaunesnysis brolis Ričardas netrukus jaunąjį karalių ir jaunesnįjį jo brolį įkalino, o vėliau, manoma, nužudė Londono Taueryje ir 1483 m. birželio pasiskelbė karaliumi Ričardu III. Sosto uzurpavimas Jorkų dinastiją pražudė. Tokio žingsnio nepripažinę Eduardo IV dvariškiai sutiko karaliumi pripažinti Lankasterių kandidatą Ričmondo erlą Henriką Tiudorą, jei jis ves Eduardo IV dukterį Elžbietą. 1485 m. rugpjūčio mėn. Bosvorto mūšyje su Lankasteriais Ričardas III žuvo. Sostas atiteko Henrikui Tiudorui.

Tarp paskutinių Jorkų pažymėtini Ričardo III įpėdiniai Sofolko kunigaikštystis Edmundas Polis ir Devono erlas Henris Kurtenė (vadinamieji Baltieji Jorkai), kuriuos įsakė suimti ir nužudyti paranojiškai įtarus karalius Henrikas VIII.

## Šaltiniai
Deep Forest

**Deep Forest** – muzikinė grupė, sudaryta iš dviejų Prancūzijos muzikantų Eric Mouquet ir Michel Sanchez. Atlieka muziką, vadinamą etnine elektronika – komponuoja įvairių tautų (daugiausia Afrikos, Okeanijos) etnines melodijas su elektroniniais, šokių, chillout ritmais. 1996 m. Grammy apdovanojimuose apdovanota už geriausią World music albumą *Boheme*. Deep Forest pardavė ~10 mln. kopijų, o didelę dalį uždirbtų pinigų paaukojo Afrikos bendruomenėms. Kurdami dainas bendradarbiavo su žymiais World muzikos atlikėjais.

## Diskografija
* *Deep Forest* (1992 m.)
* *World Mix* (1994 m.)
* *Boheme* (1995 m.)
* *Comparsa* (1998 m.)
* *Made in Japan* (1999 m.)
* *Pacifique* (2000 m.)
* *Music Detected* (2002 m.)
* *Essence of Deep Forest* (2003 m.)
* *Essence of the Forest* (2004 m.)
* *Kusa No Ran* (2004 m.)
* *Deep Brasil* (2008 m.)
* *Deep India* (2013 m.)
* *Deep Africa* (2013 m.)

## Nuorodos
* Michel Sanchez svetainė
* Eric Mouquet Deep Forest svetainė 
* Deep in the Jungle: Deep Forest Fan Site
Amūras (asteroidas)

:: *Panašias šios sąvokos reikšmes žr. [[Amūras|čia]]*
**Amūras** – asteroidas. Jo skersmuo yra 500 metrų. Amūras yra artimų Žemei grupės atstovas. Asteroidas arčiausiai Žemės praskrieja 1,08 av. Tai artimiausias Amūro taškas link Saulės. Amūras toliausiai nuo Saulės ir nuo Žemės nutolsta iki asteroidų žiedo. Didžiausias Amūro nuotolis – 2,75 av.

Iki 2001 m. šio grupės asteroidų yra atrasta virš 670. Dalis iš jų yra pavojingi Žemei, nes prasibrauna beveik iki Žemės orbitos.

## Atradimas
Amūro asteroidą atrado E. Delportas iš Švedijos 1932 m.
Baker & McKenzie

**Baker & McKenzie** (**BMCK** arba **B&M**) – didžiausia verslo teisės advokatų kontora (2008 m.), tarptautinė teisinių konsultacinių paslaugų teikėja. 1949 m. įkūrė Russell Baker Čikagoje. Per 3600 advokatų 70 biuruose 38 valstybėse (2008 m.); pagal advokatų skaičių *Baker & McKenzie* yra didžiausia teisinių paslaugų firma pasaulyje.

## Nuorodos
* Oficiali svetainė
Babo kyšulys

**Babo kyšulys** () – kyšulys Turkijoje, Mažosios Azijos šiaurės vakaruose, į šiaurę nuo Lesbo salos. Jame yra vakariausias Azijos taškas.

## Išnašos
Apolonas (asteroidas)

**Apolonas** – asteroidas. Jis yra artimų Žemės orbitai asteroidas, ir priklauso Žemei pavojingų asteroidų grupei. Apolono skersmuo yra 1,6 km. Aplink ašį apsisuka per 3,1 valandos. Asteroidas prasibrauna iki Veneros orbitos. Tai yra jo arčiausiais taškas prie Saulės – 0,65 av. Jis labiausiai nutolsta už 2,29 av ties asteroidų žiedu. Iki 2001 m. yra atrasta 650 šio tipo asteroidų.

## Atradimas
Apoloną atrado K. Reinmutas iš Vokietijos 1932 m.
Matilda (reikšmės)

Žodis **Matilda** reiškia:

* Matilda – moteriškas vardas;
* Matilda – asteroidas;
* Matilda – Antrojo pasaulinio karo laikų D. Britanijos tankas.
3 Junona

**3 Junona** (simbolis: ) – asteroidas. Jis skrieja asteroidų žiede. Junonos skersmuo yra 240 km. Apie savo ašį apsisuka per 7,2 valandos. Jis yra nutolęs nuos Saulės 2,66 av. Asteroidas atspindi 16 % į jį krentančios Saulės šviesos. Jo regimasis ryškis yra 8,7.

## Atradimas
Junoną 1804 m. atrado vokiečių astronomas K. Hardingas. Tai buvo trečiasis astronomo atrastas asteroidas, iš pradžių Hardingas manė, jog tai planeta. 1850-aisiais buvo perklasifikuotas į asteroidą.

## Šaltiniai
Docentas

**Docentas** ( – kuris moko) – aukštosios mokyklos dėstytojo, turinčio mokslo laipsnį, pedagoginis vardas.

Lietuvoje docento vardą suteikia aukštosios mokyklos senatas mokslininkams arba pripažintiems menininkams, visą kadenciją (5 m.) ėjusiems docento pareigas. Reikalaujama, kad per kadenciją būtų paskelbtas aukštosios mokyklos nustatytas mokslinių straipsnių skaičius leidiniuose, įtrauktuose į tarptautinių mokslo leidinių sąrašą. Taip pat turi būti parengta mokslinė monografija ar vadovėlis aukštajai mokyklai arba keletas metodologinių priemonių.

## Šaltiniai
, 44 psl.
Arundhati Roy

**Suzana Arundhati Roj** (, ; 1961 m. lapkričio 12 d. Šilongas, Meghalajos valstija, Indija) – Indijos rašytoja, kurianti anglų kalba. Autorę labiausiai išgarsino 1997 m. išleistas romanas „Mažmožių dievas“ (). Tai vienintelis rašytojos romanas: Roy daugiausia reiškiasi politinėmis temomis.

Rašytoja yra žymi kovotoja už žmogaus teises bei ekologiją. Parašė daugiau nei dešimt eseistikos knygų.

## Vertimai į lietuvių kalbą

*[[Mažmožių Dievas]]*: romanas, iš anglų kalbos vertė Danguolė Žalytė. Vilnius: Alma littera, 2005. – 296 p.

## Nuorodos
* Apie Arundhati Roy veiklą ir kūrybą
* Knygos „Mažmožių dievas“ ištraukos lietuvių k.
Kabiauodegė palminė angis

**Kabiauodegė palminė angis** (*Bothriechis schlegelii*) –  palminių angių (*Bothriechis*) genties nuodinga gyvatė, sutinkama Centrinėje ir Pietų Amerikoje. Maža, gyvenanti medžiuose, labai spalvinga, turinti charakteringus antakinius žvynus virš akių. Labai dažnai laikoma zoologijos soduose. Lotyniškas pavadinimas suteiktas vokiečių ornitologo Hermann Schlegel garbei. Jokie porūšiai šiuo metu nepripažįstami.

## Fizinės charakteristikos
 Tai palyginti maža gyvatė, retai užauganti ilgesnė nei 75 cm ilgio. Patelė didesnė už patiną. Turi plačią, trikampio formos galvą ir vertikalius akių vyzdžius. Kaip ir visos angys, kabiauodegė palminė angis viršutiniame žandikaulyje turi dideles iltis, užsilenkiančias atgal, kol nenaudojamos, taip pat šiluminius jutiklius abiejose galvos pusėse tarp akių ir šnervių.
Ši gyvatė būna įvairių spalvų, įskaitant raudoną, geltoną, rudą, žalią, rožinę, taip pat įvairias šių spalvų kombinacijas. Dažnai ji dar turi juodų arba rudų taškelių.

## Geografinis paplitimas
Jos yra paplitusios pradedant pietine Meksika (Čiapo valstijos šiaurinė dalis), visoje Centrinėje Amerikoje, iki Pietų Amerikos šiaurinės dalies Kolumbijoje ir Venesueloje. Gyvena miškuose nuo jūros lygio iki 2640 m virš jūros lygio.

## Aplinka
Renkasi drėgnuosius atogrąžų miškus, mažesniame aukštyje su tankia lapija, paprastai netoli nuo nuolatinio vandens šaltinio.

## Elgsena
 Kaip ir dauguma palminių angių genties gyvačių, kabiauodegė gyvena medžiuose ir turi labai kibią uodegą. Tai dažniausiai naktinis gyvūnas, mintantis mažais graužikais, varlėmis, driežais ir mažais paukščiais. Ši gyvatė nėra agresyvi, tačiau erzinama gali pulti.

Ji kantriai laukia savo aukos, kartais pasirinkdama specialias pasalos vietas ir sugrįždama į jas kiekvienais metais pavasarį paukščių migracijos metu. Moksliniai tyrimai parodė, kad kabiauodegė palminė angis laikui bėgant išmoksta taikliau atakuoti.https://web.archive.org/web/20060626201506/http://www.bio.usyd.edu.au/Shinelab/old%20labbers/mark/349whydojuvenile.pdf 
Kartais ši gyvatė, ypatingai jaunesnio amžiaus, potencialias aukas prisivilioja apgaulingai krutindama uodegos galiuką.

## Dauginimasis
Palminės angys yra gyvavedės, atsivedančios vidutiniškai 10-12 jauniklių kasmet.